న్యూఢిల్లీ : నల్లధనం కేసుల్లో అడ్డంగా దొరికిపోయిన వారిని చట్ట ప్రకారం శిక్షించేందుకు ఆదాయం పన్ను శాఖ శరవేగంగా చర్యలు తీసుకుంటున్నది. ఈ ఏడాది జనవరి వరకే దేశవ్యాప్తంగా దాదాపు 570 కేసుల్లో చార్జ్షీట్లను దాఖలుచేశారు. అంతకు ముందు ఏడాది ఇదే కాలంతో పోలిస్తే ప్రాసిక్యూషన్ చర్యలు చేపట్టిన కేసుల సంఖ్య మూడు రెట్లు పెరిగింది. గతంలోలాగా నల్లధనాన్ని పట్టుకోవడంతో వదిలేయకుండా చట్టప్రకారం, నిందితులకు శిక్షపడేలా చర్యలు తీసుకోవడంపై ఐటి శాఖ అధికారులు ప్రత్యేక దృష్టి పెడుతున్నారు. ప్రాసిక్యూషన్ వల్ల శిక్షలు పడినవారు కూడా ఉన్నారని ఐటి అధికారులు చెబుతున్నారు. తెలంగాణాలోనూ అధికార పార్టీకి సంబంధించిన ఒక ఎమ్మెల్యే 500 కోట్ల రూపాయల అక్రమ నిధులతో దొరికిపోయిన విషయం గుర్తుచేస్తూ, ఈ కేసు కూడా ప్రస్తుతం కోర్టు విచారణలో ఉందని ఐటి అధికారులు తెలిపారు. ఈ కేసులన్నీ కూడా పెద్ద నోట్ల రద్దుతో ముడివడి ఉన్నవి కావనీ, ఈ వ్యవహారంలో బయటపడిన కేసుల్లో ఇంకా దర్యాప్తు సాగుతోందని అధికారులు వివరించారు. పెద్ద నోట్ల రద్దు తర్వాత బ్యాంకుల్లో భారీ మొత్తాలు డిపాజిట్ చేసిన వారి వివరాలు సేకరించి వారిని కూడా చట్టప్రకారం విచారించేందుకు క్షేత్రస్థాయి సిబ్బందికి గట్టి ఆదేశాలు జారీ చేసినట్టు సీనియర్ అధికారులు చెబుతున్నారు. ఐటి చట్టాల ప్రకారం, పన్ను ఎగవేతలకు పాల్పడిన  నిందితులకు జరిమానా, వడ్డీలతో పాటు ఏడేళ్ల వరకు జైలు శిక్ష పడే అవకాశం ఉందని వారు తెలిపారు.
newdhilly : nalladhanam kesullo addamgaa dorikipoyina vaarini chatta prakaaram sikshinchenduku aadaayam pannu saakha saravegamgaa charyalu teesukuntunnadi. ee edaadi janavari varake desavyaaptamgaa daadaapu 570 kesullo chaarjiitlanu daakhaluchesaaru. antaku mundu edaadi ide kaalamtho poliste prosicution charyalu chepattina kesula sankhya moodu retlu perigindi. gatamlolaagaa nalladhanaanni pattukovadamtho vadileyakunda chattaprakaram, ninditulaku shikshapadela charyalu teesukovadampai aiti saakha adhikaarulu pratyeka drushti pedutunnaaru. prosicution valla shikshalu padinavaaru kuudaa unnaarani aiti adhikaarulu chebutunnaru. telamgaanaaloonuu adhikara paarteeki sambandhinchina oka emmelye 500 kotla roopaayala akrama nidhulatho dorikipoyina vishayam gurtuchestu, ee kesu kuudaa prastutam kortu vichaaranalo undani aiti adhikaarulu telipaaru. ee kesulanni kuudaa pedda notla raddutho mudivadi unnavi kaavanii, ee vyavahaaramlo bayatapadina kesullo inka daryaaptu saagutondani adhikaarulu vivarinchaaru. pedda notla raddu tarvaata byaankullo bhari mottaalu depazit chesina vaari vivaraalu sekarinchi vaarini kuudaa chattaprakaram vichaarinchenduku kshetrasthaayi sibbandiki gatti aadesaalu jaarii chesinattu seanier adhikaarulu chebutunnaru. aiti chattala prakaaram, pannu egavetalaku paalpadina  ninditulaku jarimana, vaddeelatho paatu edella varaku jailu shiksha pade avakaasam undani vaaru telipaaru.